### Resumé

[adresse] har anmodet om en lokalplan, der muliggør udvidelsen af eksisterende kursuscenter i [adresse]. I dag anvendes ejendommen til kursuscenter, og store dele af arealet anvendes som haveanlæg til kursuscenteret. Lokalplanen muliggør en udvidelse af eksisterende kursuscenter med bl.a. flere værelser, ny restaurant, flere parkeringspladser mv. Kursuscenteret ligger i dag i byzone på grænsen til landzone. Med lokalplanen udlægges hele området til byzone og anvendelsen fastlægges til erhverv i form af kursuscenter eller lignende aktiviteter.

### Sagsfremstilling

![Figur 1: Kort over [adresse]:image/jpeg;base64...)

*Figur 1: kort over lokalplanområdet.*

![](data:image/jpeg;base64...)

*Figur 2: Illustrationsplan.*

#### Planens historik

Teknisk Udvalg besluttede på mødet 21. november 2023, pkt. nr. 249, at igangsætte udarbejdelse af lokalplan nr. 1413 og tillæg nr. 45.

#### Lokalplanens indhold

[adresse] har anmodet om en lokalplan, der giver mulighed for at udvide eksisterende kursuscenter med flere værelsesbygninger, restaurant, reception, parkering og ny adgangsvej til området.

Lokalplanen har til formål at muliggøre udvidelsen af kursuscenteret der bl.a. medfører, at nyt areal bliver udlagt i byzone, og at kommuneplanrammen for området ændres fra boligområde til erhvervsområde med anvendelse til kursuscenter.

Lokalplanområdet udgør et areal på 3,5 ha.

Lokalplanen har til formål at sikre sammenspil mellem ny bebyggelse og den eksisterende bebyggelse i området, hvor arkitekturen afspejler den tidligere landsbyskole.
Ny bebyggelse skal opføres med facade materialer i træ, tegl eller en kombination heraf. Tag udføres som symmetrisk sadeltag med tagpap med listedækning, tegl eller sedum. Langs med Kirkebyvej og 10 meter ind på grunden må bebyggelsen opføres i to etager hvor 1. salen skal være under sadeltag. I den øvrige del af delområde 1 må bebyggelsen opføres i 8,5 meters højde mens bebyggelse i delområde 2 må opføres i 12 meters højde. Delområde tre er udlagt til parkering.

Lokalplanen giver mulighed for, at eksisterende vej adgang flyttes fra [adresse] til [adresse] ved lokalplanområdets østlige afgrænsning. Vareindlevering til kursuscenteret flyttes fra eksisterende placering ved [adresse] til lokalplanområdets sydlige afgrænsning fra [adresse].

#### Kommuneplantillæg

Lokalplanområdet er i dag delvist omfattet af kommuneplanramme 99.B.8, som fastlægger områdets anvendelse til boligformål i form af lav boligbebyggelse og kollektive anlæg, som f.eks. offentlige og private institutioner samt boldbaner.

Lokalplanen er ikke i overensstemmelse med eksisterende kommuneplanramme til boligformål, da lokalplanen udlægger området til erhvervsområde i form af kursuscenter. Der er derfor udarbejdet et tillæg til kommuneplanen sideløbende med lokalplanen.

Med kommuneplantillæg nr. 45 fastlægges områdes anvendelse til erhvervsformål i form af kursuscenter eller lignende aktiviteter.
Tillæg nr. 45 erstatter dele af ramme 99.B.8, og der udlægges en ny ramme for erhvervsområdet, ramme 99.E.8.

#### Miljøvurdering

Forslag til lokalplan nr. 1413 og tillæg nr. 45 er screenet jævnfør miljøvurderingsloven. På baggrund af screeningen er det forvaltningens vurdering, at planerne ikke vil medføre væsentlig påvirkning af miljøet, og der udarbejdes derfor ikke en miljø vurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Ejer kan ikke kræve overtagelse, da ejendommen ikke benyttes til landbrug, gartneri, planteskole eller frugtplantage, og ejendommen overgår ikke til offentlige formål.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for at udvide et eksisterende kursuscenter, som er indrettet i Hornstrup Kirkebys tidligere landsbyskole. Derved har kursuscenteret fundet en måde at forny de gamle bygninger, og gennem denne lokalplan sikres det, at ny bebyggelse opføres i et arkitektonisk sammenspil med de tidligere skolebygninger.

Lokalplanen fastlægger facade materialer skal være i træ, tegl eller en kombination heraf og tagmateriale i tagpap med lister, tegl eller sedum. Eksisterende læhegn i skel mod øst og syd skal bevares, mens der stilles krav til yderligere beplantning i form af plantebede og træer. Lokalplanens område grænser op til eksisterende infrastruktur, og der er mulighed for at komme til og fra kursuscenteret med bus.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 18. juni 2024, punkt 132:

**at** udvalget anbefaler over for Byrådet, at forslag til lokalplan nr. 1413 og tillæg nr. 45 til Kommuneplan 2021-2033 vedtages og offentliggøres i 8 uger.

####

#### Beslutning fra Teknisk Udvalg, den 18. juni 2024, punkt 132:

Anbefalet.

####

#### Beslutning fra Økonomiudvalget, den 5. august 2024, punkt 187:

Anbefales.

Johnnie Lassen deltog ikke i behandlingen af punktet.

Fraværende: Peder Vestergaard.

### Beslutning

Godkendt.

Fraværende: Malthe Jakobsen.

Fraværende: Øyvind Winther. I stedet mødet Klavs Kjeldsen.